id es jbo en en fi fi fi fr it fi es en fi fi fi fr it fi id en fi fi fi fr it fi fi fi lmo pl fi en fi fi fi fi fr fi fi fi fi tr fi fi fi fi fi fi fi fi fi fi fi fi fi fi fi fi fr en fi fi fi fi fi fi fi fi fi fi fi fi fi fi fi fi fi id fi fi fi fi fi fi fi fi als fi fi
Sisältää: majoituksen jaetussa 2 hengen huoneessa, ohjelman mukaiset ruokailut, pyyhkeet, kylpytakit, saunat ja saunahoidot.
Alustava varaus – et vielä sitoudu osallistumaan. Vahvistamme osallistumisesi vielä sähköpostitse.
Tämä kyseinen retriitti sopii kaikille saunasta kiinnostuneille, sukupuolesta riippumatta.
Voit osallistua yksin, ystävän tai kumppanin kanssa tai vaikkapa pienellä porukalla.
Saunominen tapahtuu uimapuvuissa ja pienissä ryhmissä.
Retriitti on myös ihana lahja saunasta ja hyvinvoinnista kiinnostuneelle.
Perjantai – Matka tavallisesta ainutlaatuisuuteen
Aloitamme viikonlopun puhdistautumisella. Jätämme arjen taakse ja siirrymme tavallisesta kohti ainutlaatuisuutta. Opimme veden ja suolan puhdistavista vaikutuksista ja teemme koko kehoa puhdistavia, aineenvaihduntaa nopeuttavia suolahoitoja.
Lauantai – Matka materiaalisesta mentaaliseen
Päivä alkaa meditatiivisella, hiljaisella aamusaunalla. Sauno kynttilänvalossa, pellavat lauteilla, katajaa löylyvedessä ja nauti hiljaisuudesta. Samalla teet kevyitä, puhdistavia saunahoitoja.
Päivän aikana opit paljon saunomisesta, elävästä kulttuuriperinnöstä, hoitoperinteestämme,
saunan terveysvaikutuksista ja siitä kuinka sinä voit hoitaa itseäsi saunalla.
Illalla saunot savusaunan lempeissä löylyissä ja teet erilaisia maaperähoitoja.
Illallisella kuulemme Sahanlahden tarinan ja nautimme Saimaa Gastronomy- illallisen ravintola Koskivahdissa.
Sunnuntai – Matka maallisesta pyhään
Aloitamme päivän ulkoilulla ja hiljaisella aamusaunalla, jonka yhteydessä teemme mieltä ja kehoa herätteleviä saunahoitoja.
Virkistävien hoitojen jälkeen palailemme pikkuhiljaa kohti arkea ja lopettelemme viikonlopun yhteisellä brunssilla.
alk. 445 € / hlö
Sisältää: majoituksen jaetussa 2 hengen huoneessa, ohjelman mukaiset ruokailut, saunat ja saunahoidot.
Huoneissa on liinavaatteet, pyyhkeet ja kylpytakit.
Yhden hengen huoneessa +60€ /viikonloppu
Sahankylän Villassa +85€ /hlö /kun kaksi henkilöä majoittuu
Sahankylän Villassa +170€ /kun yksi henkilö majoittuu
Jaetussa 2 hengen huoneessa 80€ / yö
Villassa 120€ / yö
Ilmoittautuneet saavat 200€ ennakkolaskun, jolla varaus vahvistetaan. Lähempänä tilaisuutta Sahanlahti Resort lähettää laskun loppusummasta.
Retriitti toteutuu, kun osallistujia on vähintään 8. Mikäli ryhmä ei toteudu palautetaan ennakkomaksu. Osallistujia otetaan rajallinen määrä, max 10. Tulethan vain terveenä!
Haluamme, että retriitti on mahdollisimman yksilöllinen ja turvallinen osallistujille.
Terhi Ruutu on helsinkiläinen saunaterapeutti, Terhen Helsinki -brändin perustaja ja Hoitava sauna – reseptejä hyvinvointiin -kirjan kirjoittaja.
– Opiskellessani saunaterapiaa ymmärsin, kuinka huikeat mahdollisuudet meillä on hyödyntää saunaa hyvinvointiamme lisäävänä ja arkea tasapainottavana rituaalina.
Siksi tahdon tuoda terveysvaikutteiset suomalaiset perinnehoidot osaksi ihmisten arkea. Perinteet antavat kulttuurisen pohjan ja juuret mihin nojata, mutta niitä täytyy vaalia, soveltaa ja uudistaa jokaiseen aikaan sopivaksi. Uskon myös luontoyhteyden, moniaistillisuuden ja kauneuden parantavaan voimaan. Parhaimmillaan terapeuttiset hoidot ovat myös esteettisiä kokemuksia.
Sahanlahti Resort on uniikki ja kulttuurihistoriallisesti ainutlaatuinen sahaympäristö Saimaan rannalla Puumalassa.
Sahanlahti on myös kirjailija Elsa Heporaudan (1883-1960) lapsuudenkoti.
Moninainen kulttuurivaikuttaja, joka on kertonut Ursula Keivaara – nimisissä kirjoissaan lapsuusmuistoistaan, oli avarakatseinen ja hyväsydäminen läheisten auttaja. Hänet tunnetaan myös Kalevalaisten naisten ja Kalevala Korun perustajana.
Sahanlahden keittiö tunnetaan lähialueen pientuottajien raaka-aineista, jossa maistuu Saimaan alueen puhtaat ja ravinteikkaat maut.
Aamupalalla nautit muun muassa itse leivottuja, perinteisiä karjalanpiirakoita, Kaartilan mallaspossun palvipekonia ja yön yli uunissa haudutettua luomuohrapuuroa, johon jyvätkin on jauhettu itse.
Sahanlahti on palkittu Vuoden 2014 Etelä-Savon ruokamatkailuyrityksenä.